Viborger Samler, 1848-09-12
Under 26de f. M. er udgaaet følgende Placat indeholdende, nogle Modificationer i og nærmere Bestemmelser af Forordningen af 5te Juni 1848, angaaende Udstedelse af rentebærende Creditbeviser og Paabydelse af en Krigsskat i Danmark, foranlediget ved den jydske Stænderforsamling derover afgivne Betænkning: § 1. Den Fritagelse, som i 6 6 i Anordningen af 5te Juni d. A., angaaende Udstedelse af rentebærende Creditbeviser og Paabydelse af en Krigsskat, er tilstaaet alle Huse med Jord hvis Hartkorn, beregnet paa den der angivne Maade, ikke udgjør en Tønde, for Deeltagelse i Krigsskatten, saalænge deres Besiddere ligge i Felten, skal være gjældende, forsaavidt de nævnte Hartkornsbesiddere i kortere eller længere Tid have ligget i Felten i Løbet af det Halvaar, der gaaer forud for en af Skatteterminerne. Jøvrigt vedkommer denne Fritagelse alenBrugernes, men ikke tillige Eiernes Andeel i den af Stederne gaaende Krigsskat. § 2. Forsaavidt der i bemeldte § i Forordningen af 5te Juni d. A. omtales 11te Juni og 11te Juni Termin, forandres dette til Juni Termin, § 3. Naar det endvidere sammesteds er bestemt, at, saafremt en i en Eiendom paa Prioritet indestaaende Capital er eller bliver opsagt til Udbetaling i 11te December Termin 1848 eller i Juni Termin 1849, Grundeieren i saa Fald, ved Udbetaling af Capital og Rente, skal være beføiet til, paa een Gang at liqvidere, hvad der til den Tid staaer tilbage af 1/5 af eet Aars Rente, da bliver denne Bestemmelse at forstaae saaledes, at den Eieren givne Tilladelse gjælder alle Capitaler, der udbetales i de nævnte Terminer. Er imidlertid denne Udbetaling begrundet deri, at den pantsatte Eiendom skifter Eier, er den senere Eier berettiget til, af den tidligere at erholde den Deel af Rentegodt gjørelsen, som svarer til den Tid, hvorfor han har at erlægge Krigsskatten. § 4. Den Termin, der i § 9 i ovennævnte Forordning af 5te Juni sidstleden er sat Embedsmænd og Andre, som have fri Bolig og andre Emolumenter, eller oppebære Sportler og anden slig uvis Jndkomst, til at fremkomme med Opgivende herom, bliver herved forlænget til 1ste October d. A. Som Følge heraf vil den Mulct, Nogen maatte være ifalden ved ikke inden 1ste August d. A. at have afgivet den befalede Anmeldelse, bortfalde, hvorimod den bliver at erlægge med 10 Rbd. for hver Uge, den nu bestemte yderligere Frist(1ste October) oversiddes. § 5. De Forskrifter, der i bemeldte 9 af Forordningen af 5te Juni d. A. ere givne angaaende Contoirudgifters Fradrag fra Embeds-Jndkomster ved disses Ansættelse til Krigsskat, bliver herved forandret derhen, at alle Embedsmænd og Betjente, som have Contoirhold at bekoste, have paa Tro og Love, ligeledes inden 1ste October d. A., for deres Foresatte at opgive Beløbet af deres Contoirudgifter for eet Aar, hvorefter dette Beløb bliver at fradrage deres Embedsindtægter, det være sig Gage - Contoirholdsbidrag, forsaavidt saadant er tilstaaet, derunder indbefattet – eller tillige uvisse Jndkomster, førend Krigsskat deraf beregnes. Dersom Udgifterne til Contoirhold, m.v., ei opgives inden formeldte Frist, bortfalder Vedkommendes Adgang til, paa Grund af samme, at erholde den omhandlede Nedsættelse af deres Krigsskat. § 6. Det skal have sit Forblivende ved den i Forordningen af 5te Juni d. A., § 10, givne Forskrift, hvorefter det i de øvrige Kjøbstæder, som i Kjøbenhavn, alene er de Beboere, der drive borgerlig eller anden med den analog Næring, som have at udrede den i denne Paragraph omhandlede Deel af Krigsskatten, saa at altsaa alle andre Kjøbstædernes Beboere navnligen de i dem bosatte Embedsmænd - som ikke drive slig Næring, ere fritagne herfor. Derimod blive Reglerne i berørte Paragraph om Fordelingen af det paa enhver Kjøbstad faldende Beløb af Skatten mellem de paagjældende skatpligtige Beboere forandret saaledes, at, forsaavidt det er foreskrevet, at Fordelingen skal skee mellem de Skatpligtige i Forhold til det Bidrag til Fattigvæsenet, hvortil enhver af dem er ansat, skal der herved alene tages Hensyn til det Bidrag til Fattigvæsenet eller til Commune-Udgifterne i det Hele, Fattigbidraget derunder indbefattet, som er lignet paa Formue og Leilighed, og som Følge heraf skulle ogsaa kun de være fritagne for at deeltage i Udredelsen af denne Deel af Krigsskatten, som alene svare det mindste i enhver Kjøbstad paa Formue og Leilighed lignede Bidrag til Fattigvæsenet eller til Communeudgifterne i det Hele.